་ལྔ་པ་མི་ཕམ་དགེ་ལེགས་དཔལ་བཟང་པོ། རྫ་ཨོ་རྡི་རྩར་འཁྲུངས་པས་ཨོ་རྡི་པད་དཀར་ཞེས་མཚན་
ཐོག ཁོང་གི་སྐུ་རིང་ལ་རྟོགས་ལྡན་བྱ་གཏང་གི་སྤྱོད་པ་བསྐྱངས། མཐར་གོང་སར་འབུལ་སྐྱེས་སོགས་ཀྱང་
ཕུལ་རྒྱུ་མེད། སྐབས་དེར་ཆ་རྐྱེན་ཞན་པ་དང་གསང་སྔགས་ཆོས་གླིང་ས་ཐག་རིང་བ་བཅས་ཀྱིས་གོང་ས་
མཆོག་ལ་འབུལ་སྐྱེས་ཕུལ་མི་དགོས་པའི་རེ་ཞུས་ལྟར། དེ་ཕྱིན་དགོན་འདི་རང་ཚུགས་བདག་སྐོང་བྱ་རྒྱའི་
234 ། ཁམས་དང་ཉག་ཆུ་ཁུལ་གྱི་དགོན་སྡེའི་སྐོར།

རང་དབང་ཐོབ།
སྐུ་ཕྲེང་དྲུག་པ་མི་ཕམ་ཆོས་ཀྱི་སེང་གེ་ནི། སྟག་དགོན་དེལ་འཕྲལ་འཇམ་ཚང་ལ་འཁྲུངས་པས་དེལ་འཇམ་
པད་དཀར་ཞེས་གྲགས། ཁོང་ནི་རིག་གནས་སྤྱི་དང་ལྷག་པར་དུ་གསོ་བ་རིག་པ་ལ་མཁས་པས་རྗེ་དེ་ཉིད་
ཀྱིས་མཛད་པའི་ཕྱག་དཔེ་ཁག་དང་། སྨན་རྩ་ཆེན་མང་པོ་གསར་གཏོད་མཛད་ཡོད་པ་ཕྱིས་སུ་མཇལ་རྒྱུ་ཡོད།
ཕྱིས་རང་དགོན་དུ་གསང་གླིང་གི་ལུགས་ལྟར་གཞི་གསུམ་གྱི་ཆོ་ག་སོགས་གསར་འཛུགས་གནང་རྒྱུའི་ཆེད་
འབྲུག་གསང་སྔགས་ཆོས་གླིང་དགོན་དུ་ཡུན་རིང་གསན་བསམ་མཛད་དེ་བཞུགས། ཐེངས་ཤིག་དེ་ཁུལ་གྱི་
གཤིན་པོ་ཞིག་གི་ཆེད་དུ་གདན་ཞུས་ལྟར་ཕེབས། ཕེབས་ལམ་དུ་རོང་དོག་པོའི་ལམ་ཕན་ཚུན་མངགས་བཅོལ་
ནས་ཕེབས་སྐབས་ཆིབས་བརྡབ་ཤོར་ནས་དགོངས་པ་རྫོགས། དེ་ཕྱོགས་ཀྱི་མིའི་ཁ་སྐད་དུ་ཁམས་པ་པད་
དཀར་འདའ་ས་ཞེས་མིང་ཆགས། དེའི་སྐུ་རིང་ལ་རང་དགོན་དུ་གཞི་གསུམ་གྱི་ཆོ་ག་ཚོགས་མ་ཐུབ། ཁོང་
གི་སློབ་མ་བླ་མ་སྒྲུབ་བརྒྱུད་ཡར་འཕེལ་གྱིས་བདེ་མཆོག་ལྷ་བཅུ་གསུམ་པའི་སྒྲུབ་མཆོད་ཆ་ལག་དང་བཅས་པ་
རྐང་ཚུགས་པར་མཛད། སྐུ་གདུང་གསེར་ཟངས་ལས་གྲུབ་པ་ཞིག་བཞེངས།
སྐུ་ཕྲེང་བདུན་པ་མི་ཕམ་ཚེ་དབང་རིག་འཛིན་ནི་སྤྱི་ལོ་༡༨༦༨ལོར་ས་སྐྱོང་གླིང་ཚང་གི་མདུན་ན་འདོན་ཆེན་
པོ་ཨོ་ཡིག་ཚང་དུ་འཁྲུངས་པས་ཨོ་ཡིག་པད་དཀར་ཞེས་གྲགས། ཁོང་གི་སྐུ་རིང་ལ་དགོན་པའི་གྲྭ་ཁང་རྒྱ་
སྐྱེད་དང་སྐུ་འདྲ་གསར་བཞེངས་སོགས་མཛད། སྐུ་ཕྲེང་དེའི་སྐབས་དབུས་གཙང་གི་ཁུལ་དུ་མ་ཕེབས། མདོ་
235

0བཀའ་བརྒྱད་མེས་པོ་རྣམ་གསུམ།
ཀའ་བརྒྱུད་མེ
ཁམས་པ་བསྟན་པའི་ཉི་མ་དང་། ཡོན་ཏན་རྒྱ་མཚོ། རྫོགས་ཆེན་མི་འགྱུར་ནམ་རྡོར། གྲུ་གུ་རྟོགས་ལྡན་སོགས་
བླ་མ་མང་དུ་བསྟེན། ཉམས་རྟོགས་ཀྱི་ཚད་མཐོ་བ་དང་། རྒྱུན་དུ་འབྲུག་ལུགས་ཀྱི་འཕོ་བ་ཧུཾ་དམར་ཉམས་ལེན་
པཛད་པ་མ་ཟད། འཕོ་བའི་ནུས་པ་ཆེ་བས་རོ་དང་གདོན་བགེགས་སོགས་བརྟུལ་བའི་ལོ་རྒྱུས་མང་། མཐར་
རབ་བྱུང་བཅུ་དྲུག་པའི་མེ་བྱི་སྤྱི་ལོ་༡༩༣༦ལོར་དགོངས་པ་རྫོགས། སྐུ་གདུང་ཞུགས་འབུལ་ཕུལ་བས་རིང་
བསྲེལ་ཆེ་ཕྲ་མང་པོ་འགྲོ་བའི་དད་རྟེན་དུ་བྱོན་པ་སོགས་ངོ་མཚར་བའི་རྟགས་མང་དུ་བྱུང་ངོ་། །
སྐུ་ཕྲེང་བརྒྱད་པ་མི་ཕམ་ཚེ་དབང་མཆོག་གྲུབ་ཕྱོགས་ལས་རྣམ་རྒྱལ་ནི། གླིང་མགོན་གཟིགས་ཁང་ཟོག་པ་
སར་སྐྱེས། འབྲུག་པ་ཡོངས་འཛིན་རིན་པོ་ཆེ་དང༌། མཁྱེན་བརྩེ་ཆོས་ཀྱི་བློ་གྲོས་སོགས་ཀྱིས་གོང་མའི་ཡང་
སྲིད་དུ་ལུང་འཛིན་ཐོབ། དགུང་ལོ་གཉིས་ནས་གདན་སར་མངའ་གསོལ་ཏེ་སྐུ་གོང་མའི་གསོལ་དཔོན་དགེ་སློང་
རྒན་པུ་གཉིས་ནས་བསྐྱེད་བསྲིང་གནང༌། རིམ་བཞིན་ཀར་སྤྲུལ་གོང་མ་དང༌། བླ་མ་མི་ཕམ་བསྟན་འཛིན་ཉི་
མ༑ རྫོགས་ཆེན་མཁན་གཞན་དགའ་རིན་པོ་ཆེ། པད་དཀར་གོང་མའི་སློབ་མ་པད་སྙིང་དགོན་གྱི་མཁན་འཇམ་
དཔལ་བཟང་པོ་སོགས་ཚད་ལྡན་གྱི་བླ་མ་དུ་མ་བསྟེན་ནས་ཐོས་བསམ་སྒོམ་གསུམ་རྒྱ་ཆེར་མཛད། ལྷག་
པར་དུ་རྡོ་རྗེ་འཆང་དངོས་ཞེ་ཆེན་ཀོང་སྤྲུལ་རིན་པོ་ཆེ་པད་མ་དྲི་མེད་ལེགས་པའི་བློ་གྲོས་མཆོག་གིས་ཆུང་ཁྲི་
གསོལ་སྐབས་ནས་བཟུང་ཐོག་མཐའ་བར་གསུམ་དུ་བཀའ་དྲིན་ཆེན་པོས་རྗེས་སུ་བསྐྱངས་པ་མ་ཟད། དགུང་
ལོ་བཅུ་གསུམ་སྐབས་བྲིས་པའི་ལྷ་སྐུ་གཟིགས་སྐབས་དགྱེས་ཚོར་ཆེན་པོས་བསྔགས་བརྗོད་གནང་བ་དང་།
ལྷ་བཟོ་བྱས་ན་ལེགས་ཚུལ་གསུངས་པས་ད་ལྟ་ལུང་བསྟན་ཡིན་པར་ཡིད་ཆེས་ཐོབ། སྤྱི་ལོ་༡༩༥༦ལོ་
ནསབཟུང་བར་སྐབས་ཤིག་རིང་བདེ་སྡུག་སྣ་ཚོགས་བཞེས། སྤྱི་ལོ་༡༩༦༢ལོར་འདན་སྒྲོལ་མ་ལྷ་ཁང་ཕྱོགས་
སུ་གསང་ཡུམ་བཞེས་ཏེ་ཁྱིམ་ཐབས་ཀྱི་ཚུལ་མཛད་པ་སོགས་ཀྱིས་དུས་འདའ་བར་མཛད། ཡང་དར་བསྟན་
236 ཁམས་དང་ནག་ཆུ་ཁུལ་གྱི་དགོན་སྡེའི་སྐོར།

པའི་དབུ་ཚུགས་སྐབས་ཡུལ་དགོན་སྐྱ་སེར་རྣམས་ཀྱིས་རེ་ཞུས་ལྟར་རང་དགོན་དུ་ཕེབས་ཏེ།
གྲྭ་གསར་
དགོན་པ་
རྣམས་ལ་མཐོང་བ་བརྒྱུད་པའི་ཕྱག་ལེན་གྱི་དབང་ལུང་ཁྲིད་གསུམ་རྒྱུན་མི་ཆད་པར་གནང་བ་དང་།
ཉམས་གསོའི་ཐད་ནུས་ཤུགས་གང་ཡོད་ཀྱིས་ཐུགས་འགན་བཞེས། སྤྱི་ལོ་༡༩༨༧ལོ་ནས་གདན་ཁོག་རྫོང་
སྲིད་གྲོས་ཀྱི་རྒྱུན་ལས་ཨུ་ཡོན་དང་། སྡེ་དགེར་སྲིད་གྲོས་ཀྲུའུ་ཞི་གཞོན་པ་དང་རྫོང་དཔོན་གཞོན་པ། སྡེ་
དགེའི་པར་ཁང་ཆོས་མཛོད་ཆེན་མོའི་འགོ་ཁྲིད་ཚོགས་ཆུང་གི་ཙུའུ་ཀྲང་དཀར་མཛེས་ཁུལ་དུ་ཆོས་ལུགས་
ཀྱི་ཅུས་ཀྲང་གཞོན་པ། ཞིང་ཆེན་སྲིད་གྲོས་ཀྱི་ཀྲུའུ་གཞི་གཞོན་པ། རིམ་པ་སོ་སོའི་ནང་དུ་ཡང་། སྡེ་དགེར་
ཚོགས་གཙོ་གཞོན་པ་དང་དྲུང་ཡིག དཀར་མཛེས་ཁུལ་དུ་ཡང་ཚོགས་གཙོ་གཞོན་པ་དང་དྲུང་ཡིག་ཆེན་མོ་
སོགས་ཀྱི་ཐུགས་འགན་བཞེས་ཡོད། མ་ཟད་ཀུན་གཟིགས་པཎ་ཆེན་རིན་པོ་ཆེའི་ཐུགས་བཞེད་ལྟར་རྒྱ་ནག་
པེ་ཅིང་དུ་བོད་བརྒྱུད་མཐོ་རིམ་ནང་བསྟན་སློབ་གླིང་གི་སྐབས་དང་པོའི་སློབ་མར་ཞུགས་ཏེ་མཚན་རྟགས་ཀྱང་
བཞེས། དེ་བཞིན་ཁྲོ་རུ་ཚེ་རྣམ་རིན་པོ་ཆེ་སོགས་ཀྱི་དགོངས་བཞེས་ལྟར་དགོན་སྡེ་མང་པོར་དད་རྟེན་གྱི་སྐུ་
འདྲ་ཆེ་བ་ཐོག་ཚད་མ་དང་། ཆུང་བ་ཐོ་གང་གི་ཚད་ཁྱོན་བསྡོམས་བརྒྱ་ཕྲག་ལྷག་གསར་བཞེངས་མཛད་པ་
སོགས་མཛད་པ་མཐའ་ཡས་སོ། །གོང་གསལ་སྐུ་རབས་དེ་དག་གི་ཡང་སྲིད་ངོས་འཛིན་ཐད། འབྲུག་བདེ་ཆེན་
ཆོས་འཁོར་དགོན་གྱི་ཡོངས་འཛིན་རིན་པོ་ཆེ་དང་། གདན་ས་ཆེན་པོ་གསང་སྔགས་ཆོས་གླིང་གི་འབྲུག་ཆེན་
སྐུ་ཕྲེང་རིམ་བྱོན་གྱིས་མཛད་སྲོལ་ཡོད་པ་བཅས་སོ། །
ཆུ་ངོགས་ཀམ་སྤྲུལ་གྱི་སྐུ་ཕྲེང་རིམ་བྱོན། སྐུ་ཕྲེང་དང་པོ་བླ་མ་ཀརྨ་རྒྱ་མཚོ་ནི་རབ་བྱུང་བཅུ་གཅིག་པའི་
࿉ ཆུ་ངོགས་དགོན་པའི་སྒྲུབ་གྲྭ་ཁང༌།
237

ནང་ཙམ་དུ་མཛེས་སེ་ཆེན་ནང་ཚང་ལ་སྐུ་འཁྲུངས་པ་དང༌། ཁམས་པ་རྟོགས་ལྡན་ཀརྨ་བསྟན་འཕེལ་གྱི་སློབ་མ་
རྒྱ་མཚོའི་མཚན་ཅན་བཅུ་གསུམ་དུ་གྲགས་པའི་ནང་ཚན་ཞིག་སྟེ་ཉམས་རྟོགས་ཀྱི་ཡོན་ཏན་ཕུལ་དུ་བྱུང་བར་
གྲགས། སྐུ་ཕྲེང་གཉིས་པ་རྫོགས་ཆེན་སྟོད་རི་ལ་འཁྲུངས་པས་སྟོད་རི་ཀརྨ་རྒྱ་མཚོའམ་མི་ཕམ་ཆོས་ཀྱི་དབང་
ཕྱུག་ཏུ་གྲགས། སྐུ་ཕྲེང་གསུམ་པ་དང་བཞི་པ་གཉིས་ཝ་
ཉེས་ཝ་ཤུལ་སྨར་ཁམས་ཚང་ལ་འཁྲུངས་པས་སྨར་ཁམས་
ཀརྨ་རྒྱ་མཚོ་ཞུ་མཛད་རྣམ་སོགས་མི་གསལ། སྐུ་ཕྲེང་ལྔ་པ་སྡེ་དགེའི་བྱང་ཆེན་ཚང་ལ་འཁྲུངས་པས་བྱང་ཆེན་
ཀརྨ་རྒྱ་མཚོ་ཞེས་གྲགས། དགུང་ལོ་བཅུ་གསུམ་ནས་སྐུ་གཤེགས། སྐུ་ཕྲེང་དྲུག་པ་འགྱུར་མེད་ཐུབ་བསྟན་
རྣམ་རྒྱལ་ནི་གླིང་གི་བློན་པོ་རྫ་གླིང་རུ་ཚང་དུ་གླིང་སྙན་གྲགས་ཀྱི་སྲས་སུ་སྤྱི་ལོ་༡༩༠༠ལོར་འཁྲུངས། དེའི་སྐུ་
དགོན་པར་ཡང་
རིང་ལ་འགྲོ་དོན་ཆེན་པོ་བྱུང་བར་གྲགས། ཞེ་ཆེན་རབ་འབྱམས་ལྔ་པའི་ཐུགས་སྲས་སུ་གྱུར།
ཡིག་བརྒྱའི་དུང་འཁོར་དང་། སྨིན་གླིང་ལུགས་ཀྱི་བླ་མ་གསང་འདུས་ཀྱི་ཚེས་བཅུའི་སྒྲུབ་མཆོད་གར་འཆམ་
དང་བཅས་པ་གསར་འཛུག་མཛད། སྐུ་ཚེའི་སྨད་དུ་རྙིང་མའི་ཆོས་བརྒྱུད་འཛིན་ནས་ཞེ་ཆེན་རི་ཁྲོད་དུ་གཏན་
བཞུགས་གནང་མཐར་སྤྱི་ལོ་༡༩༥༩ལོར་དུས་ཟིང་སྐབས་དགོངས་པ་ཆོས་དབྱིངས་སུ་བསྡུས་ནས་ད་བར་ཡང་
སྲིད་བཙལ་རྙེད་མ་བྱུང་།
དབོན་སྤྲུལ་སྐུ་ཕྲེང་རིམ་བྱོན་ནི། སྐུ་ཕྲེང་དང་པོ་པད་དཀར་དབོན་པོ་འབྲུག་པ་མཆོག་སྒྲུབ་ནི་མཛེས་དང་མོ་
ནང་ཞེས་པར་སྐུ་འཁྲུངས། སྒོམ་ཉམས་རྟོགས་ཀྱི་རྟོགས་པ་མཐོ་བས་ལྷ་འདྲེ་ཀུན་བྲན་བཞིན་འདུ་བར་གྲགས།
སྐུ་ཕྲེང་གཉིས་པ་ནམ་མདོ་སྤྲུལ་སྐུ་ནི་ནམ་མདོར་འཁྲུངས་པས་མཚན་ཡང་དེ་ལྟར་ཆགས། མདོ་སྔགས་རིག་
གནས་ཀུན་ལ་མཁས་པ་ཞིག་བྱུང་བར་གྲགས། སྐུ་ཕྲེང་གསུམ་པ་ཝ་ཤུལ་དུ་འཁྲུངས། འདི་པ་ནི་ཉག་རྐེད་
མགོན་པོ་རྣམ་རྒྱལ་དང་འབྲེལ་བ་ཡོད་ཚུལ་དང་བསྟན་དགོན་ལ་གནོད་སྐྱེལ་བ་མང་པོ་བཟློག་ཚུལ་སོགས་ཀྱི་
ལོ་རྒྱུས་ཡོད། སྐུ་ཕྲེང་བཞི་པ་གསང་སྔགས་སྤྲུལ་སྐུ་ནི་ནམ་མདོར་འཁྲུངས་དགུང་ལོ་ཆུང་ངུ་ནས་སྐུ་གཤེགས་
ཏེ་གདན་སར་ཕེབས་མ་ཐུབ། སྐུ་ཕྲེང་ལྔ་པ་རྫ་འབྲི་མོ་དོར་འཁྲུངས། དགུང་ལོ་ཉེར་བརྒྱད་ཡིན་ཅིང་ད་ལྟ་གོང་
རིམ་ནས་ཆོག་མཆན་གནང་རྒྱུར་རེ་སྒུག་བྱ་བཞིན་ཡོད།
བླ་མ་གནས་རྡིས་ཀྱི་སྐོར། དེ་བཞིན་བླ་མ་གནས་རྡིས་ཀྱི་སྐུ་ཕྲེང་རིམ་བྱོན་ཁག་ཕེབས་ཡོད་ཀྱང་འཁྲུངས་
ཡུལ་དང་མཚན་མཛད་རྣམ་སོགས་མི་གསལ་ཡང་བསྟན་འགྲོར་སྨན་པའི་སྐྱེས་བུ་དམ་པ་ཁོ་ན་བྱོན་པ་ནི་ཐེ་མི་
ཚོམ། གོང་གསལ་སྐྱེས་བུ་དམ་པ་དེ་དག་ནི་དགོན་པ་དེའི་ཁྲི་འཛིན་གྱི་སྤྲུལ་སྐུ་ཡིན། ད་དུང་ཕྱིས་སུ་བླ་མ་
ཨ་གནས་ཀྱི་
ེ་སྤྲུལ་སྐུ་སྐུ་ཕྲེང་
ང་གཉིས་པ་ཞིག་ཀྱང་ཡོད། དེ་མིན་ད་དུང་ཉམས་རྟོགས་གྱི་ཡོན་ཏན་ཁྱད་པར་ཅན་
དང་འདུལ་འཛིན་བསྟན་པའི་གཞིར་གྱུར་པའི་བླ་མ་དང་མཁན་པོ་ཡང་འབྲུག་པ་ཆོས་ལུ་དང༌། འབྲུག་པ་མཆོག་
སྒྲུབ། བླ་མ་ཨ་གནས། མཁར་ལིའི་ཚུལ་ཁྲིམས་བཟང་པོ། བླ་མ་རྡོ་རྗེ་དཔལ་བཟང༌། བླ་མ་བྱང་ཆུབ་རྡོ་རྗེ།
238 ཁམས་དང་ཉག་ཆུ་ཁུལ་གྱི་དགོན་སྡེའི་སྐོར།

མི་ཕམ་བསྟན་འཛིན། བླ་མ་དཔལ་རྒྱལ། བླ་མ་སྔོ་ཁོ། བླ་མ་བསོད་ནམས་དབང་ཕྱུག་བཅས་དང༌། མཁན་
ཆེན་བློ་གྲོས་རྒྱ་མཚོ། ཡེ་ཤེས་རྒྱ་མཚོ། ཐུབ་བསྟན་རབ་གསལ། དམ་ཆོས་དར་རྒྱས་སོགས་བྱོན་མྱོང་
ལ༑ དེའི་ནང་ནས་མཁན་བློ་གྲོས་རྒྱ་མཚོ་ནི་རྫོགས་ཆེན་མཁན་པོ་པདྨ་རྡོ་རྗེའི་དངོས་སློབ་ཡིན། དེའི་སྐུ་རིང་
ལ་དགོན་པ་འདིར་འདུལ་བ་གཞི་གསུམ་གྱི་ཕྱག་ལེན་རྫོགས་ཆེན་ལུགས་ལྟར་བཙུགས། མཁན་ཆེན་པད་རྡོར་
ནས་ཀྱང་གཙུག་ལག་ཁང་འདིར་བསླབ་གསུམ་ནོར་བུའི་གླིང་ཞེས་པའི་མཚན་གནང༌། རྫ་རི་མགུལ་དགོན་དུ་
ཡང་མཁན་པོ་བློ་གྲོས་རྒྱ་མཚོས་དབྱར་གནས་ཀྱི་ཕྱག་ལེན་བཞུགས་ནས་ད་བར་འདུལ་བའི་བསྟན་པ་འཕེལ་
བཞིན་པ་དང་། ཉེ་རབས་སུ་རྫ་པད་སྙིང་དགོན་དུ་སྤྲོས་བཅས་དགུ་གཏོར་ཆེན་པོ་གར་འཆམ་དང་བཅས་པ་
སྤེལ། གོང་གསལ་རིམ་བྱོན་གྱི་དམ་པ་གོང་མ་རྣམས་ནི་རྡོ་རྗེ་འཆང་ནས་རྩ་བའི་བླ་མའི་བར་དུ་བརྒྱུད་པས་
གཞན་ལ་བལྟོས་མ་དགོས་པར་ཕ་རྗེས་བུས་ཟིན་པ་ཤ་སྟག་བྱུང་བ་ཡིན་ནོ། །
࿉ བཟོ་བཀོད་
བཀོད་ཁྱད་དུ་འཕགས་པའི་བླ་སྐུ།
239

དགོན་པ་དེའི་གྲྭ་པ་རྣམས་ནི་ཐོག་མར་རབ་ཏུ་བྱུང་བ་དང་བསྙེན་
པར་རྫོགས་པ་གང་ལྟར་རང་ལུགས་ཀྱི་ཆོ་ག་ཕྱག་ལེན་སྦྱོང་བ་དང་
རིམ་བཞིན། སྔོན་འགྲོར་ཞུགས་ནས་འབུམ་ལྔ་མཐར་དབྱུངས། སྤྱོད་
འཇུག་དང་སྡོམ་གསུམ་སོགས་གཞུང་ཁག་ལས། རིག་གནས་སྐོར་ལ་
ཆེད་སྦྱོང་མཛད་སྲོལ་ཆེར་མེད། བདེ་མཆོག་སོགས་རྒྱད་སྡེའི་དབང་
དང༌། དེ་མིན་བཀའ་གཏེར་རིས་མེད་ཀྱི་དབང་གང་ཐོབ་ཞུ། བསྙེན་
མཚམས་ཀྱང་ཅི་འགྲུབ་སྒྲུབ། འབྲུག་ལུགས་ཀྱི་ནཱ་རོའི་ཆོས་དྲུག་དང་།
རོ་སྙོམས་སྐོར་དྲུག་སོགས་ཉམས་ལེན་སྒྲབ་ལ་གཞོལ་སྐབས་དགུན་
ཁར་བཞུགས་གནས་ཀྱི་ཁོར་ཡུག་ཏུ་གངས་མི་ཆག
་་ཆགས་པ་དང་། འཕོ་བ་
ཉེ་རིང་མེད་པར་རྟགས་ཐོན་པ། མངོན་ཤེས་དང་ནུས་མཐུ་ཐོགས་མེད་
མངའ་བའི་བླ་སྤྲུལ་མང་དུ་བྱོན་པ་སོགས་བསྟན་པ་སྤྱི་ཡི་ཁྱད་ཆོས་དང་།
ཡང་སྒོས་དོན་བརྒྱུད་དཔལ་ལྡན་འབྲུག་པའི་
འི་ཟབ་ཆོས་བཅས་ཀྱི་ཆེ་བ་
ལགས་སོ། །
དགོན་འདིའི་སྒྲིགས་གཞི་ནི། སྤྱི་ཆེན་དང་། དགེ་བསྐོས་སོགས་
ལས་སྣེ་བདུན་ལས་གྲུབ་པ་ཡིན། ལས་སྣེ་དེ་དག་རེས་སྐོར་གྱིས་ལོ་
གསུམ་གྱི་འགན་གྲུབ་ཆེད་དབུ་ཆེ་ཡིན། དགོན་པའི་རྒྱུན་གྱི་སྒྲིགས་
ཁྲིམས་ལ་དགེ་བསྐོས་དང་དབུ་ཆེ་རྣམས་ཀྱིས་གཟིགས་དགོས། གལ་
ཆེའི་དོན་སྐོར་སྤྲུལ་སྐུ་ནས་
ས་ཐག་གཅོད་གནང་སྲོལ་ཡོད། སྤྲུལ་སྐུ་དང་
མཁན་པོ་བཅས་ནི་ཆོས་དོན་གཙོ་འགན་བཞེས་པ་ཕུད་སྐབས་སྐབས་
སུ་དགེ་བསྐོས་ཀྱི་འགན་བཞེས་སྲོལ་ཡང་ཡོད།
སྐུ་གསུང་ཐུགས་རྟེན་སོགས་ཀྱི་སྐོར། དེ་སྔོན་དགོན་དེར་བཞུགས་
ཀྱི་སྐུ་གསུང་ཐུགས་རྟེན་ནི། གཙུག་ལག་ཁང་གི་ནང་དུ་གནའ་རབས་
ཨེ་ཡུལ་ནས་དྲངས་པའི་འཇིམ་སྐུ་དུས་གསུམ་སངས་རྒྱས་ཐོག་ཚད་
ཅན་སྤྲིན་དང་བྲག་རིའི་ངོས་ལ་ཉེ་བའི་སྲས་ཆེན་བརྒྱད་དང་བཅས་པ་
དང་། ཀུན་མཁྱེན་པད་དཀར་གྱི་སྐུ་འདྲ། སློབ་དཔོན་པདྨའི་སྐུ་གསེར་
ུ
པད་དཀར་སྤྲུལ་སྐུའི་ཕྱག་བཟོ་ལས་གྲུབ་
་པའི་
དང་མ་དང༌། ཞིང་སྐྱོང་། ཡེ་ཤེས་མགོན་པོ། ལེབ་བྱུག་ཅན། གཞན་འབྲུག་ལུགས་ཀྱི་བླ་བརྒྱུད་དང་། རིས་མེད་
240 ཁམས་དང་ནག་ཆུ་ཁུལ་གྱི་དགོན་སྡེའི་སྐོར།

ཀྱི་བླ་བརྒྱུད་སྐོར་ཆོས་སྐྱོང་སྐོར་བཅས་ཆ་ཚང་མང་པོ་དང༌། ཞལ་ཐང་ཡང་འབྲུག་ལུགས་ཀྱི་བཀའ་བརྒྱུད་
གསེར་ཕྲེང་རྒྱས་བསྡུས་གཉིས་དང༌། གནས་བརྟན་བཅུ་དྲུག་གི་ཞལ་ཐང་རྒྱ་རིས་དང་བོད་རིས་བཅས་ཆ་བཞི།
གསེར་ཐང་ཧ་ཅང་སྤུས་ལེགས། ཀུན་མཁྱེན་སི་ཏུའི་ཕྱག་བྲིས་གནས་བརྟན་ལྔ་ཐང་གསེར་བྲིས་མ་དང་། དེ་
མིན་གནའ་རབས་ཀྱི་གསེར་ཐང་ཆེ་ཆུང་མང་ཙམ་དང་། མགོན་པོ་ཕྱག་བཞི་པའི་སྒྲུབ་དཀྱིལ་རྩ་འགང་ཆེ་བ་
གཅིག དེ་མིན་གྲུབ་ཆེན་བརྒྱད་བཅུ་དང༌། གནས་བརྟན་བཅུ་དྲུག བསམ་ལྷུན་བཅས་ཀྱི་སྐུ་ཐང་ཆེ་བ་གསུམ།
མདོར་ན་ཞལ་ཐང་ཉིས་བརྒྱ་ལྷག་ཙམ་སོགས་སྐུ་རྟེན་དུ་མ་དང་། དེ་བཞིན་གླིང་རྒྱལ་རབས་རིམ་བྱོན་གྱིས་
བཞེངས་པར་གྲགས་པའི་གསེར་འབུམ་ཆ་ཚང་གཅིག་དང༌། རྒྱལ་བའི་བཀའ་འགྱུར་གསེར་བྲིས་ཆ་
ཅ་ཚང་ཡོད་
ཀྱང་སོག་པོའི་དུས་ཟིང་སྐབས་གཏོར་བརླག་སོང་བས་ཕྱིས་སུ་ཆ་མི་ཚང་། སྣར་ཐང་བཀའ་འགྱུར། སྡེ་དགེའི་
བཀའ་འགྱུར་ཚར་